คลังตั้งเป้่าทำงบสมดุลภายใน5ปี
กรณ์เผยคลังลงนามทำบันทึกความเข้าใจกับสำนักงบประมาณ ยืนยันจะทำงบประมาณใหสมดุลภายในปี 2557
9 ส.ค. 2553

กรณ์เผยคลังลงนามทำบันทึกความเข้าใจกับสำนักงบประมาณ ยืนยันจะทำงบประมาณใหสมดุลภายในปี 2557
นายกรณ์ จาติกวณิช รมว.คลัง กล่าาว่า คลังได้ลงนามบันทึกความเข้าใจกับสำนักงบประัมาณ เรื่องการคลังยั่งยืนเพื่อเศรษฐกิจไทยเข้มแข็ง เพื่อทำงบประมาณให้สมดุลภายใน 5 ปี หรือภายในปี 2557 เพื่อความคุมรายจ่ายให้เท่ากับรายได้ โดยกรอบงบประมาณดังกล่าวว่า จะไม่นับรวมงบชำระหนี้ในส่วนของดอกเบี้ยปีละประมาณ 1.8 แสนล้านบาท เพื่อไม่ให้่เป็นแรงกดดันในการวัดผลสำเร็จจากการทำงบประมาณสมดุล
อย่างไรก็ตาม หากรวมงบรายในส่วนของดอกเบี้ย รัฐบาลจะทำงบประมาณสมดุลได้ภายในปี 2560 หรือ 2561
นายกรณ์ กล่าวว่า หลังจากมีการลงนาม จะมีการตั้งคณะกรรมการขึ้นมาขับเคลื่อนยุทธศาสตร์ดังกล่าว โดยมีผู้แทนเป็นปลัดกระทรวงการคลัง สำนักงบประมาณ รวมถึงที่ปรึกษาของ รมว.คลัง เพื่อให้มีการเชื่อมโยงกันระหว่างข้าราชการประจำ กับฝ่ายการเมือง ให้มีการทำงบประมาณที่สอดคล้องกับยุทธศาสตร์ที่ได้วางไว้
ทั้งนี้สำหรับงบประมาณ 2554 ที่อยู่ระหว่างการพิารณาที่จะเข้าสู่การพิจารณาของสภาผู้แทนราษฎร เป็นงบประมาณแบบขาดดุล 3.5 แสนล้านบาท ซึ่งการดำเนิืนนโยบายงบประมาณขาดดุลยังมีความจำเป็นอีกช่วงระยะเวลาหนึ่ง เพราะไทยยังต้องลงทุนด้านโครงสร้างพื้นฐาน และัการดำเนินการจัดสวัสดิการให้กับประชาชนให้อย่างเพียงพอ